Document ID: 32006D0200

ODLOČBA KOMISIJE
z dne 22. februarja 2006
o spremembi Odločbe 97/296/ES o določitvi seznama tretjih držav, iz katerih je dovoljen uvoz ribiških proizvodov za prehrano ljudi, glede Združenih držav Amerike
(notificirano pod dokumentarno številko C(2006) 496)
(Besedilo velja za EGP)
(2006/200/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES z dne 22. junija 1995 o pogojih za sestavo začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke (1), in zlasti člena 2(2) Odločbe,
ob upoštevanju naslednjega:
(1)
Odločba Komisije 97/296/ES z dne 22. aprila 1997 o določitvi seznama tretjih držav, iz katerih je dovoljen uvoz ribiških proizvodov za prehrano ljudi (2) navaja seznam držav in ozemelj, iz katerih je dovoljen uvoz ribiških proizvodov za prehrano ljudi. V delu I Priloge k navedeni odločbi je seznam držav in ozemelj, ki jih pokriva posebna odločba na podlagi Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov (3), v delu II navedene priloge pa je seznam držav in ozemelj, ki izpolnjujejo pogoje iz člena 2(2) Odločbe 95/408/ES.
(2)
Odločba Komisije 2006/199/ES (4) določa posebne uvozne pogoje za ribiške proizvode iz Združenih držav Amerike. Navedeno državo je torej treba dodati na seznam dela I Priloge k Odločbi 97/296/ES.
(3)
Zaradi jasnosti je treba zadevna seznama nadomestiti v celoti.
(4)
Odločbo 97/296/ES je zato treba ustrezno spremeniti.
(5)
Ta odločba se mora uporabljati od istega dne kot Odločba 2006/199/ES, ki določa posebne uvozne pogoje za ribiške proizvode iz Združenih držav Amerike.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 97/296/ES se nadomesti z besedilom iz Priloge k tej odločbi.
Člen 2
Ta odločba velja od 24. aprila 2006.
Člen 3
Ta odločba je naslovljena na države članice.
V Bruslju, 22. februarja 2006

Labels: 5
0
3
6
18